เจ้าชายอัลมุฮ์ตาดี บิลละฮ์ มกุฎราชกุมารแห่งบรูไน

อัล-มุห์ตาดี บิลละห์ อิบนี ฮัสซานัล โบลเกียห์ (; พระราชสมภพ 17 กุมภาพันธ์ ค.ศ. 1974) เป็นพระราชโอรสองค์โตในสมเด็จพระราชาธิบดีฮัจญี ฮัสซานัล โบลเกียห์กับสมเด็จพระราชินีสเลฮาแห่งบรูไน ทรงเป็นมกุฎราชกุมารแห่งบรูไนดารุสลาม และเป็นบุคคลแรกในลำดับการสืบราชบัลลังก์บรูไน ในที่สุดพระองค์จะเป็นประมุขแห่งรัฐและรัฐบาล และถือเป็นบุคคลที่มีความสำคัญเป็นอันดับสองในลำดับชั้นทางการเมือง

ชีวิตช่วงต้นและการศึกษา
เปองีรันมูดา (เจ้าชาย) อัลมุห์ตาดี บิลละห์เสด็จพระราชสมภาที่อิซตานาดารุลฮานา บันดาร์เซอรีเบอกาวันในรัชสมัยของพระราชบิดาเมื่อวันที่ 17 กุมภาพันธ์ ค.ศ. 1974 พระองค์เป็นโอรสองค์แรก จึงกลายเป็นรัชทายาทราชบัลลังก์รูไน พระองค์เริ่มเรียนหนังสือที่โรงเรียนปูเตอราปูเตอรีที่อิซตานาดารุลฮานา จากนั้นจึงเข้าเรียนชั้นประถมศึกษาที่โรงเรียนเซนต์แอนดรูวส์ พระองค์อ่าน "ซูระฮ์-ซูระฮ์ลาซิม" และอัลกุรอานเสร็จใน ค.ศ. 1988 

มกุฎราชกุมาร

ชีวิตส่วนพระองค์
ความสนพระทัย

สมรสและพระราชโอรสธิดา
ณ วันที่ 9 กันยายน ค.ศ. 2004 อัลมุห์ตาดี บิลละห์ทรงอภิเษกสมรสกับเปองีรันอานักซาระฮ์ผู้มีพระชนมพรรษา 17 พรรษาที่อิซตานานูรุลอีมันในบันดาร์เซอรีเบอกาวัน แขกทีไ่ด้รับเชิญได้แก่ ดยุกแห่งกลอสเตอร์ มกุฎราชกุมารญี่ปุ่น ยังดีเปอร์ตวนอากงมาเลเซีย เจ้าชายบันดัร บิน ซุลฏอนกับซะอูด บิน ฟัยศ็อลแห่งซาอุดีอาระเบีย พระมหากษัตริย์บาห์เรน และสุลต่านมาเลเซียหลายพระองค์ ประมุขแห่งรัฐและหัวหน้ารัฐบาลจากสิงคโปร์ ไทย มาเลเซีย อินโดนีเซีย และฟิลิปปินส์ก็ได้รับเชิญด้วย งานสมรสยังมีพิธี เบอร์ซันดิง และขับรถโรลส์-รอยส์หุ้มสีทองด้านบนรอบบันดาร์เซอรีเบอกาวัน

ทั้งสองพระองค์ทรงมีพระราชโอรสธิดาด้วยกัน 4 พระองค์ เปองีรันมูดาอับดุล มันตากิม พระราชโอรสองค์แรกและรัชทายาทในอนาคตของราชบัลลังก์บรูไน ประสูติในวันที่ 17 มีนาคม ค.ศ. 2007 ที่โรงพยาบาลราจาอิซเตอรีเปองีรันอานักซาเลฮา เปองีรันอานักมูนีระฮ์ มัดฮุล โบลเกียห์ พระราชธิดาองค์แรก ประสูติในวันที่ 2 มกราคม ค.ศ. 2011 พระนางให้กำเนิดเปองีรันมูดามูฮัมมัด ไอมัน พระราชโอรสองค์ที่สองในวันที่ 7 มิถุนายน ค.ศ. 2015 และเปองีรันอานักฟาตีมะฮ์ อัซ-ซะฮ์ราอ์ ไรฮานุล โบลเกียห์ พระราชธิดาองค์ที่สอง ประสูติในเวลา 15:54 น. ของวันที่ 1 ธันวาคม ค.ศ. 2017
พระนามประสูติสถานที่ประสูติพระชนมพรรษาเปองีรันมูดาอับดุล มุนตากิมโรงพยาบาลราจาอิซเตอรีเปองีรันอานักซาเลฮา ประเทศบรูไนเปองีรันอานักมูนีระฮ์ มัดฮุล โบลเกียห์อิซตานานูรุลอีมัน ประเทศบรูไนเปองีรันมูดามูฮัมมัด ไอมันอิซตานานูรุลอีมัน ประเทศบรูไนเปองีรันอานักฟาตีมะฮ์ อัซ-ซะฮ์ราอ์ ไรฮานุล โบลเกียห์อิซตานานูรุลอีมัน ประเทศบรูไน

อ้างอิง

 แหล่งข้อมูลอื่น 
 Pictures from 2004 wedding

หมวดหมู่:ราชวงศ์บรูไน
หมวดหมู่:รัชทายาท
หมวดหมู่:เจ้าชายบรูไน
หมวดหมู่:มกุฎราชกุมาร
หมวดหมู่:ประธานและนักลงทุนฟุตบอล